title: Sklep Sveta 2011/101/SZVP z dne 15. februarja 2011 o omejevalnih ukrepih proti Zimbabveju

text:
               16.2.2011

               SL

               Uradni list Evropske unije

               L 42/6

         SKLEP SVETA 2011/101/SZVP
   z dne 15. februarja 2011
   o omejevalnih ukrepih proti Zimbabveju
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 19. februarja 2004 sprejel Skupno stališče 2004/161/SZVP o podaljšanju omejitvenih ukrepov proti Zimbabveju (1).

               (2)

               S Sklepom Sveta 2010/92/SZVP (2), ki je bil sprejet 15. februarja 2010, so bili omejevalni ukrepi iz Skupnega stališča 2004/161/SZVP podaljšani do 20. februarja 2011.

               (3)

               Na podlagi pregleda Skupnega stališča 2004/161/SZVP bi bilo treba omejevalne ukrepe podaljšati do 20. februarja 2012.

               (4)

               Vendar pa ni več razlogov, da bi bile nekatere osebe s seznama oseb in subjektov, za katere se uporabljajo omejevalni ukrepi iz Skupnega stališča 2004/161/SZVP, še naprej vključene v ta seznam.

               (5)

               Izvedbeni ukrepi Unije so določeni v Uredbi Sveta (ES) št. 314/2004 z dne 19. februarja 2004 o nekaterih omejevalnih ukrepih proti Zimbabveju (3) –

         SPREJEL NASLEDNJI SKLEP:
   Člen 1
   Za namene tega sklepa „tehnična pomoč“ pomeni kakršno koli tehnično podporo pri popravilih, razvoju, proizvodnji, sestavljanju, preskušanju, vzdrževanju ali kakršno koli drugo tehnično storitev in je lahko v obliki navodil, svetovanja, usposabljanja, prenosa praktičnega znanja ali spretnosti ali svetovalnih storitev, vključno z ustnimi oblikami pomoči.
   Člen 2
   1.   Prodaja, dobava, prenos ali izvoz orožja in sorodnega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za vse našteto, ter opreme, ki bi se lahko uporabila za notranjo represijo, v Zimbabve:

               (a)

               s strani državljanov držav članic;

               (b)

               z ozemlja držav članic; ali

               (c)

               z uporabo plovil ali zračnih plovil pod zastavo držav članic

         se prepove, ne glede na to, ali navedeno izvira z ozemlja držav članic ali ne.
   2.   Prepovedano je:

               (a)

               zagotavljati, prodajati, dobavljati ali prenašati tehnično pomoč, posredniške in druge storitve, povezane z vojaškimi aktivnostmi in zagotavljanjem, proizvodnjo, vzdrževanjem in uporabo orožja in sorodnega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za vse navedeno, pa tudi opremo, ki bi se lahko uporabila za notranjo represijo, neposredno ali posredno vsem osebam, subjektom ali organom v Zimbabveju ali za uporabo v tej državi;

               (b)

               neposredno ali posredno zagotavljati financiranje ali finančno pomoč v zvezi z vojaškimi dejavnostmi, zlasti subvencije, posojila in zavarovanje kreditnih izvoznih poslov za kakršno koli prodajo, dobavo, prenos ali izvoz orožja in sorodnega materiala, pa tudi opreme, ki bi se lahko uporabila za notranjo represijo, neposredno ali posredno vsem osebam, subjektom ali organom v Zimbabveju ali za uporabo v tej državi.

         Člen 3
   1.   Člen 2 se ne uporablja za:

               (a)

               prodajo, dobavo, prenos ali izvoz nesmrtonosne vojaške opreme ali opreme, ki bi se lahko uporabila za notranjo represijo, ki je namenjena izključno za humanitarne namene ali zaščito, ali za programe ZN in EU za vzpostavljanje institucij, ali materiala, ki je namenjen operacijam EU in ZN za krizno upravljanje;

               (b)

               zagotavljanje financiranja in finančne pomoči v zvezi s takšno opremo;

               (c)

               zagotavljanje tehnične pomoči v zvezi s takšno opremo, pod pogojem, da je kakršen koli izvoz takšne opreme vnaprej odobril ustrezni pristojni organ.

         2.   Člen 2 se ne uporablja za zaščitna oblačila, vključno z zaščitnimi jopiči in vojaškimi čeladami, ki jih zgolj za osebno uporabo v Zimbabve začasno izvozijo osebje ZN, osebje EU ali njenih držav članic, predstavniki medijev ter delavci razvojne pomoči in povezano osebje.
   Člen 4
   1.   Države članice sprejmejo potrebne ukrepe, da bi članom vlade Zimbabveja in fizičnim osebam, ki so z njimi povezane, ter drugim fizičnim osebam, katerih dejanja resno ogrožajo demokracijo, spoštovanje človekovih pravic in pravno državo v Zimbabveju, preprečile vstop na svoje ozemlje ali prehod prek njega. Seznam oseb, na katere se sklicuje ta odstavek, je naveden v Prilogi.
   2.   Odstavek 1 držav članic ne zavezuje k temu, da svojim lastnim državljanom zavrnejo vstop na svoje ozemlje.
   3.   Odstavek 1 ne zadeva primerov, v katerih posamezno državo članico zavezuje mednarodnopravna obveznost, in sicer:

               (a)

               kot državo gostiteljico mednarodne medvladne organizacije;

               (b)

               kot državo gostiteljico mednarodne konference, sklicane s strani ali pod pokroviteljstvom Združenih narodov;

               (c)

               v skladu z večstranskim sporazumom o dodeljenih privilegijih in imunitetah; ali

               (d)

               v okviru Lateranske pogodbe, ki sta jo leta 1929 sklenila Sveti sedež (Vatikanska mestna država) in Italija.

         V vsakem od teh primerov mora biti Svet ustrezno obveščen.
   4.   Odstavek 3 se uporablja tudi v primerih, ko je posamezna država članica gostiteljica Organizacije za varnost in sodelovanje v Evropi (OVSE).
   5.   Države članice lahko odobrijo izjemo od ukrepov na podlagi odstavka 1, kadar je potovanje utemeljeno z nujnimi in neogibnimi humanitarnimi potrebami ali, v izjemnih primerih, z udeležbo na medvladnih srečanjih, vključno s tistimi, ki jih podpira Evropska unija in na katerih poteka politični dialog za neposredno, takojšnjo in znatno podporo demokraciji, človekovim pravicam in pravni državi v Zimbabveju.
   6.   Država članica, ki želi odobriti izjemo iz odstavka 5, o tem pisno uradno obvesti Svet. Izjema se šteje za odobreno, če eden ali več članov Sveta ne vloži pisnega ugovora v 48 urah po prejemu uradnega obvestila o predlagani izjemi. Če en ali več članov Sveta vloži ugovor, izjema ni odobrena, razen če jo želi država članica odobriti zaradi nujnih in neogibnih humanitarnih potreb. V slednjem primeru lahko Svet s kvalificirano večino odloči, da bo predlagano izjemo odobril.
   7.   V primerih, ko država članica ob upoštevanju odstavkov 3 do 6 osebam s seznama v Prilogi dovoli vstop na svoje ozemlje ali prehod prek njega, se dovoljenje strogo omeji na namen, za katerega je bilo izdano, in na osebe, na katere se neposredno nanaša.
   Člen 5
   1.   Zamrznejo se vsa sredstva in gospodarski viri, ki pripadajo posameznim članom vlade Zimbabveja ali kakršnim koli z njimi povezanim fizičnim ali pravnim osebam, subjektom ali organom, ali kakršni koli drugi fizični ali pravni osebi, katere dejanja resno ogrožajo demokracijo, spoštovanje človekovih pravic in pravno državo v Zimbabveju. Seznam zadevnih oseb in subjektov iz tega odstavka je v Prilogi.
   2.   Nobena sredstva ali gospodarski viri se ne smejo neposredno ali posredno dati na voljo ali v korist fizičnim ali pravnim osebam, subjektom ali organom s seznama v Prilogi.
   3.   Izjeme so dopustne za sredstva ali gospodarske vire, ki so:

               (a)

               potrebni za osnovne izdatke, vključno s plačili za živila, najemnine ali hipoteke, zdravila in zdravstveno oskrbo, davke, zavarovalne premije in pristojbine za storitve javnih služb;

               (b)

               namenjeni izključno za plačilo zmernih honorarjev in nadomestil za izdatke, povezane z zagotavljanjem pravnih storitev;

               (c)

               namenjeni izključno za plačilo pristojbin ali stroškov za rutinsko hrambo ali upravljanje zamrznjenih sredstev ali gospodarskih virov; ali

               (d)

               potrebni za izredne izdatke.

         4.   Odstavek 2 se ne uporablja za prilive na zamrznjenih računih iz naslova:

               (a)

               obresti ali drugih dohodkov na teh računih; ali

               (b)

               plačil na podlagi pogodb, sporazumov ali obveznosti, ki so bili sklenjeni ali so nastali pred datumom, ko so ti računi postali predmet omejevalnih ukrepov,

         pod pogojem, da se za kakršne koli takšne obresti, druge dohodke in plačila še naprej uporablja odstavek 1.
   Člen 6
   1.   Svet na predlog države članice ali visokega predstavnika Unije za zunanje zadeve in varnostno politiko in ob upoštevanju političnih razmer v Zimbabveju po potrebi spremeni seznam v Prilogi.
   2.   Svet o svojem sklepu, vključno z razlogi za uvrstitev na seznam, obvesti zadevno osebo ali subjekt bodisi neposredno, če je naslov znan, bodisi z objavo obvestila, s tem pa takšni osebi ali subjektu da možnost, da predloži pripombe.
   3.   V primeru predložitve pripomb ali novih tehtnih dokazov Svet ponovno preuči svoj sklep in o tem ustrezno obvesti zadevno osebo ali subjekt.
   Člen 7
   1.   V Prilogi so navedeni razlogi za uvrstitev zadevnih fizičnih ali pravnih oseb in subjektov na seznam.
   2.   Priloga vsebuje tudi podatke, potrebne za identifikacijo zadevnih fizičnih ali pravnih oseb ali subjektov, če so ti podatki na voljo. Pri fizičnih osebah lahko ti podatki vključujejo imena, pa tudi vzdevke, datum in kraj rojstva, državljanstvo, številki potnega lista in osebne izkaznice, spol, naslov ter funkcijo ali poklic. Pri pravnih osebah ali subjektih lahko ti podatki vključujejo imena, kraj in datum registracije, matično številko in sedež podjetja.
   Člen 8
   Da bi bili navedeni ukrepi čimbolj učinkoviti, Unija spodbuja tretje države, da sprejmejo podobne omejevalne ukrepe, kakor jih vsebuje ta sklep.
   Člen 9
   Skupno stališče 2004/161/SZVP se razveljavi.
   Člen 10
   1.   Ta sklep začne veljati na dan sprejetja.
   2.   Ta sklep se uporablja do 20. februarja 2012.
   Redno se ga pregleduje in če Svet meni, da cilji tega sklepa niso bili doseženi, ga po potrebi podaljša ali spremeni.

      V Bruslju, 15. februarja 2011

            Za Svet

            Predsednik

         MATOLCSY Gy.

      (1)  UL L 50, 20.2.2004, str. 66.

      (2)  UL L 41, 16.2.2010, str. 6.

      (3)  UL L 55, 24.2.2004, str. 1.

      PRILOGA

         SEZNAM OSEB IN SUBJEKTOV IZ ČLENOV 4 IN 5

      I.   Osebe

                  Ime (in vsi vzdevki)

                  Osebne informacije

                  Razlog za uvrstitev

                  1.

                  Mugabe, Robert Gabriel

                  predsednik, rojen 21.2.1924;
                  št. potnega lista AD001095;

                  predsednik vlade, odgovoren za dejavnosti, ki resno ogrožajo demokracijo, spoštovanje človekovih pravic in pravno državo;

                  2.

                  Abu Basutu, Titus M. J.

                  general vojaškega letalstva v provinci južni Matabeleland;

                  neposredno vpleten v organizirano nasilje, ki se je dogajalo pred volitvami in med njimi;

                  3.

                  Barwe, Reuben

                  novinar pri zimbabvejskem radijskem in televizijskem združenju, rojen 19.3.1953;
                  št. potnega lista BN311374;

                  spodbujal nasilje, ki ga je organizirala vlada pred volitvami 2008 in med njimi;

                  4.

                  Bonyongwe, Happyton

                  generalni direktor Centralne obveščevalne organizacije, rojen 6.11.1960;
                  št. potnega lista AD002214;

                  povezan z vlado in soudeleženec pri oblikovanju ali vodenju represivne državne politike;

                  5.

                  Bredenkamp, John Arnold

                  poslovnež, rojen 11.8.1940;
                  št. potnih listov: Nizozemska (1285143, potekel), Zimbabve (Z01024064, Z153612), Surinam (367537C);

                  poslovnež, tesno povezan z vlado Zimbabveja; preko svojih podjetij je režimu zagotavljal finančno in drugo podporo (glej tudi točke 1, 2, 3, 4, 5, 6, 7, 8, 9, 12, 14, 18, 21, 22, 24, 25, 27, 28 v delu II);

                  6.

                  Buka (tudi Bhuka), Flora

                  Članica kabineta predsednika in nekdanja državna ministrica za posebne zadeve, pristojna za programe za podeželje in ponovno poselitev podeželja (nekdanja državna sekretarka v uradu podpredsednika in nekdanja državna sekretarka za program zemljiške reforme v uradu predsednika), rojena 25.2.1968;

                  nekdanja članica vlade, vključena v dejavnosti, ki resno ogrožajo demokracijo, spoštovanje človekovih pravic in pravno državo;

                  7.

                  Bvudzijena, Wayne

                  pomočnik policijskega komisarja, predstavnik policije za stike z javnostmi;

                  predstavnik policije za stike z javnostmi, član varnostnih sil in odgovoren za zaščito resnih kršitev človekovih pravic;

                  8.

                  Chapfika, David

                  nekdanji namestnik ministra za kmetijstvo (nekdanji namestnik ministra za finance), rojen 7.4.1957;

                  nekdanji član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  9.

                  Charamba, George

                  stalni sekretar na oddelku za obveščanje in odnose z javnostmi, rojen 4.4.1963,
                  potni list AD002226;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  10.

                  Chidarikire, Faber Edmund

                  guverner province Zahodni Machonaland, nekdanji župan Chinoye, rojen 6.6.1946;

                  povezan z vlado;

                  11.

                  Chigudu, Tinaye

                  nekdanji guverner province: Manicaland;

                  povezan z vlado ter odgovoren za resne kršitve človekovih pravic;

                  12.

                  Chigwedere, Aeneas Soko

                  guverner province Vzhodni Mashonaland, nekdanji minister; rojen 25.11.1939;

                  nekdanji član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  13.

                  Chihota, Phineas

                  namestnik ministra za industrijo in mednarodno trgovino;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  14.

                  Chihuri, Augustine

                  vodja policije, rojen 10.3.1953;

                  član varnostnih sil in odgovoren za resne kršitve svobode mirnega zbiranja;

                  15.

                  Chimbudzi, Alice

                  članica odbora v politbiroju ZANU (PF);

                  članica politbiroja, tesno povezana v vlado in njeno politiko;

                  16.

                  Chimedza, Paul

                  predsednik zdravniškega združenja v Zimbabveju, zdravnik, rojen 29.6.1967;

                  vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  17.

                  Chimutengwende, Chenhamo Chekezha

                  nekdanji državni sekretar za javne in vzajemne zadeve (nekdanji minister za informiranje, nekdanji minister za pošto in telekomunikacije), rojen 28.8.1943;

                  nekdanji član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  18.

                  Chinamasa, Monica

                  predsednica nacionalne kmečke zveze v Zimbabveju, soproga Paticka Chinamase, rojena 1950;

                  zagovornica režima, ki se okorišča na podlagi tesnega sodelovanja s ključnimi člani vlade; vključena v dejavnosti, ki ogrožajo pravno državo;

                  19.

                  Chinamasa, Patrick Anthony

                  minister za pravosodje, pravne in parlamentarne zadeve, rojen 25.1.1947;

                  članica vlade, vključena v dejavnosti, ki resno ogrožajo demokracijo, spoštovanje človekovih pravic in pravno državo;

                  20.

                  Chindori-Chininga, Edward Takaruza

                  nekdanji namestnik ministra za rudarstvo in razvoj rudarstva, rojen 14.3.1955;

                  nekdanji član vlade s stalnimi stiki z vlado;

                  21.

                  Chinotimba, Joseph

                  podpredsednik zimbabvejske nacionalne zveze veteranov osvobodilne vojne; poveljnik milic politične stranke Zanu-PF;

                  vključen v dejavnosti, ki resno ogrožajo demokracijo, spoštovanje človekovih pravic in pravno državo, hkrati tudi neposredno vključen v organizirano nasilje, ki se je dogajalo pred volitvami in med njimi;

                  22.

                  Chipanga, Tongesai Shadreck

                  nekdanji namestnik ministra za notranje zadeve, rojen 10.10.1940;

                  nekdanji član vlade s stalnimi stiki z vlado;

                  23.

                  Chipwere, Augustine

                  polkovnik, južna Bindura;

                  neposredno vpleten v organizirano nasilje, ki se je dogajalo pred volitvami in med njimi;

                  24.

                  Chiremba, Mirirai

                  vodja oddelka za finančne informacije pri Centralni banki Zimbabveja, rojen 14.5.1962;

                  povezan z vlado in soudeleženec pri oblikovanju ali vodenju represivne državne politike;

                  25.

                  Chitakunye, Eliphas

                  Visoko sodišče;

                  zavrnil je preiskavo ugrabitev in mučenj, ki so jih izvajali varnostniki;

                  26.

                  Chiwenga, Constantine

                  poveljnik obrambnih sil Zimbabveja, general (nekdanji poveljnik vojske, generalpodpolkovnik), rojen 25.8.1956;

                  član varnostnih sil in soudeleženec pri oblikovanju ali vodenju represivne državne politike;

                  27.

                  Chiwenga, Jocelyn

                  poslovna ženska, rojena 1955, soproga generala Chiwenge, načelnika generalštaba oboroženih sil;

                  vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  28.

                  Chiweshe, George

                  predsednik volilne komisije Zimbabveja (sodnik Vrhovnega sodišča in predsednik kontroverznega odbora za razmejitev), rojen 4.6.1953;

                  povezan z vlado in soudeleženec pri oblikovanju ali vodenju represivne državne politike;

                  29.

                  Chiwewe, Willard

                  nekdanji guverner province: Masvingo (nekdanji višji sekretar za posebne zadeve v uradu predsednika), rojen 19.3.1949;

                  nekdanji član vlade s stalnimi stiki z vlado ter odgovoren za resne kršitve človekovih pravic;

                  30.

                  Chombo, Ignatius Morgan Chiminya

                  minister za lokalno upravo, javna dela in urbanistični razvoj, rojen 1.8.1952;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  31.

                  Deketeke, Pikirayi

                  vodja organa, pristojnega za radiodifuzijo, v Zimbabveju in urednik uradnega časopisa vlade „The Herald“;

                  povezan z vlado, vključen v dejavnosti, ki ogrožajo svobodo izražanja in medijev;

                  32.

                  Dinha, Martin

                  guverner province osrednji Mashonaland;

                  povezan z vlado;

                  33.

                  Dube, Tshinga Judge

                  generalni direktor obrambne industrije Zimbabveja in kandidat politične stranke Zanu-Pf na parlamentarnih volitvah; upokojeni polkovnik, rojen 7.3.1941;

                  povezan z vlado in soudeleženec pri oblikovanju ali vodenju represivne državne politike;

                  34.

                  Goche, Nicholas Tasunungurwa

                  minister za javne službe, delo in socialno skrbstvo (nekdanji državni sekretar za nacionalno varnost v uradu predsednika), rojen 1.8.1946;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  35.

                  Gono, Gideon

                  guverner Centralne banke Zimbabveja, rojen 20.11.1959;

                  povezan z vlado in soudeleženec pri oblikovanju ali vodenju represivne državne politike;

                  36.

                  Gumbo, Rugare Eleck Ngidi

                  nekdanji minister za kmetijstvo (nekdanji minister za gospodarski razvoj), rojen 8.3.1940;

                  nekdanji član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  37.

                  Gurira, Cephas T.

                  polkovnik, Mhondoro Mubaira;

                  neposredno vpleten v organizirano nasilje, ki se je dogajalo pred volitvami in med njimi;

                  38.

                  Gwekwerere, Stephen

                  polkovnik, Chinhoyi;

                  neposredno vpleten v organizirano nasilje, ki se je dogajalo pred volitvami in med njimi;

                  39.

                  Hungwe, Josaya (tudi Josiah) Dunira

                  nekdanji guverner province: Masvingo, rojen 7.11.1935;

                  povezan z vlado ter odgovoren za resne kršitve človekovih pravic;

                  40.

                  Huni, Munyaradzi

                  novinar uradnega provladnega časopisa „The Herald“, rojen 24.7.1973;
                  št. potnega lista: BN160327;

                  spodbujal organizirano nasilje pred volitvami in med njimi;

                  41.

                  Kachepa, Newton

                  član parlamenta, predstavnik severnega dela Mudzija;

                  neposredno udeležen v organiziranem nasilju pred volitvami in po njih;

                  42.

                  Karakadzai, Mike Tichafa

                  komodor v letalskih silah, provinca Harare Metropolitan;

                  neposredno vpleten v organizirano nasilje, ki se je dogajalo pred volitvami in med njimi;

                  43.

                  Karimanzira, David Ishemunyoro Godi

                  guverner province Harare in sekretar za finance v politbiroju ZANU (PF), rojen 25.5.1947;

                  povezan z vlado ter odgovoren za resne kršitve človekovih pravic;

                  44.

                  Kasukuwere, Saviour

                  namestnik ministra za razvoj mladine in ustvarjanje delovnih mest ter namestnik sekretarja za mladinske zadeve v politbiroju ZANU (PF), rojen 23.10.1970;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  45.

                  Kazangarare, Jawet

                  svetovalec ZANU-PF v severnem delu Hurungweja in vojni veteran;

                  neposredno vpleten v organizirano nasilje pred volitvami in med njimi;

                  46.

                  Kazembe, Joyce Laetitia

                  podpredsednik zimbabvejske volilne komisije in predsednik komisije za spremljanje medijev, ustanovljene v okviru volilne komisije;

                  soodgovoren za potvorjene rezultate volitev leta 2008;

                  47.

                  Kereke, Munyaradzi

                  glavni svetnik guvernerja Centralne banke, rojen 29.7.1972;

                  povezan z vlado in soudeleženec pri oblikovanju ali vodenju represivne državne politike;

                  48.

                  Khumalo, Sibangumuzi

                  brigadni general, severni del Matebelelanda;

                  neposredno vpleten v organizirano nasilje, ki se je dogajalo pred volitvami in med njimi;

                  49.

                  Kunonga, Nolbert (tudi Nobert)

                  samozvani anglikanski škof;

                  velik zagovornik režima; njegove podpornike je pri nasilnih dejanjih podpirala policija;

                  50.

                  Kwainona, Martin

                  namestnik komisarja, rojen 19.1.1953;
                  št. potnega lista AD001073;

                  neposredno udeležen v organiziranem nasilju pred volitvami in po njih;

                  51.

                  Kwenda, R.

                  župan, vzhodni del Zaka;

                  neposredno vpleten v organizirano nasilje, ki se je dogajalo pred volitvami in med njimi;

                  52.

                  Langa, Andrew

                  namestnik ministra za okolje in turizem (nekdanji namestnik ministra za promet in zveze);

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  53.

                  Mabunda, Musarashana

                  pomočnik policijskega komisarja;

                  član varnostnih sil in odgovoren za resne kršitve svobode mirnega zbiranja;

                  54.

                  Machaya, Jason (tudi Jaison) Max Kokerai

                  guverner province Midlands; nekdanji namestnik ministra za rudarstvo in razvoj rudarstva, rojen 13.6.1952;

                  nekdanji član vlade s stalnimi stiki z vlado;

                  55.

                  Made, Joseph Mtakwese

                  državni sekretar za kmetijski inženiring in mehanizacijo (nekdanji minister za kmetijstvo in razvoj podeželja), rojen 21.11.1954;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  56.

                  Madzongwe, Edna (tudi Edina)

                  predsednica senata ZANU (PF), rojena 11.7.1943;

                  članica politbiroja, tesno povezana z vlado in njeno politiko;

                  57.

                  Mahofa, Shuvai Ben

                  nekdanja namestnica ministra za razvoj mladine, enako obravnavo spolov in ustvarjanje delovnih mest, rojena 4.4.1941;

                  nekdanja članica vlade s stalnimi stiki z vlado;

                  58.

                  Mahoso, Tafataona

                  predsednik komisije za obveščanje medijev;

                  povezan z vlado ter odgovoren za resne kršitve svobode izražanja ter medijev;

                  59.

                  Makwanya, Judith

                  novinarka pri zimbabvejskem radijskem in televizijskem združenju, rojena 22.10.1963;

                  spodbujala nasilje, ki ga je organizirala vlada pred volitvami 2008 in med njimi;

                  60.

                  Makwavarara, Sekesai

                  nekdanji župan Harareja;

                  povezan z vlado ter odgovoren za resne kršitve človekovih pravic;

                  61.

                  Maluleke, Titus

                  guverner province Masvingo (nekdanji namestnik ministra za šolstvo, šport in kulturo);

                  nekdanji član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  62.

                  Mangwana, Paul Munyaradzi

                  državni sekretar za podpiranje domorodnega prebivalstva, rojen 10.8.1961;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  63.

                  Manyonda, Kenneth Vhundukai

                  nekdanji minister za industrijo in mednarodno trgovino, rojen 10.8.1934;

                  nekdanji član vlade s stalnimi stiki z vlado;

                  64.

                  Marumahoko, Reuben

                  namestnik ministra za zunanje zadeve (nekdanji namestnik ministra za notranje zadeve), rojen 4.4.1948;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  65.

                  Mashava, G.

                  polkovnik, osrednji Chiredzi;

                  neposredno vpleten v organizirano nasilje, ki se je dogajalo pred volitvami in med njimi;

                  66.

                  Masuku, Angeline

                  guvernerka province Matabeleland South in sekretarka za invalide in prikrajšane osebe v politbiroju ZANU (PF), rojena 14.10.1936;

                  povezana z vlado ter odgovorna za resne kršitve človekovih pravic;

                  67.

                  Matanyaire, Munyaradzi

                  glavni izvršni direktor tiskovne agencije afriških držav v Zimbabveju;

                  povezan z vlado, vključen v dejavnosti, ki ogrožajo svobodo izražanja in medijev;

                  68.

                  Mathema, Cain Ginyilitshe Ndabazekhaya

                  guverner province: Bulawayo;

                  povezan z vlado ter odgovoren za resne kršitve človekovih pravic;

                  69.

                  Mathuthu, Thokozile

                  guverner province Matabeleland North in namestnik sekretarja za promet in socialno skrbstvo v politbiroju ZANU (PF);

                  povezan z vlado ter odgovoren za resne kršitve človekovih pravic;

                  70.

                  Matiza, Joel Biggie

                  namestnik ministra za podeželsko stanovanjsko oskrbo in socialne ugodnosti, rojen 17.8.1960;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  71.

                  Matonga, Brighton

                  namestnik ministra za obveščanje in odnose z javnostmi, rojen leta 1969;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  72.

                  Mavhaire, Dzikamai

                  članica odbora v politbiroju ZANU (PF);

                  članica politbiroja, tesno povezana z vlado in njeno politiko;

                  73.

                  Mbiriri, Partson

                  stalni sekretar, Ministrstvo za lokalno upravo, javna dela in urbanistični razvoj;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  74.

                  Mhandu, Cairo (tudi Kairo)

                  major nacionalne vojske Zimbabveja;

                  neposredno udeležen v organiziranem nasilju pred volitvami in po njih;

                  75.

                  Mhonda, Fidellis

                  polkovnik, Rushinga;

                  neposredno vpleten v organizirano nasilje, ki se je dogajalo pred volitvami in med njimi;

                  76.

                  Midzi, Amos Bernard (Mugenva)

                  nekdanji minister za rudarstvo in razvoj rudarstva (nekdanji minister za razvoj energije in elektrike), rojen 4.7.1952;

                  nekdanji član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  77.

                  Mnangagwa, Emmerson Dambudzo

                  minister za podeželsko stanovanjsko oskrbo in socialne ugodnosti (nekdanji predsednik parlamenta), rojen 15.9.1946;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  78.

                  Mohadi, Kembo Campbell Dugishi

                  minister za notranje zadeve (nekdanji namestnik ministra za lokalno upravo, javna dela in nacionalno stanovanjsko oskrbo), rojen 15.11.1949;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  79.

                  Mombeshora, Millicent Sibongile

                  vodja oddelka za strateško planiranje in posebne projekte pri Centralni banki Zimabveja, rojen 8.7.1965,
                  št. potnega lista BN177069;

                  povezan z vlado in soudeleženec pri oblikovanju ali vodenju represivne državne politike;

                  80.

                  Moyo, Gilbert

                  vojni veteran, vodja vojske ZANU-PF;

                  neposredno vpleten v organizirano nasilje, ki se je dogajalo pred volitvami in med njimi v zahodnem delu Mashonalanda (Ceghutu);

                  81.

                  Moyo, Jonathan

                  nekdanji državni sekretar za obveščanje in odnose z javnostmi v uradu predsednika, rojen 12.1.1957;

                  nekdanji član vlade in vključen v dejavnosti, ki resno ogrožajo temeljne svoboščine;

                  82.

                  Moyo, July Gabarari

                  nekdanji minister za razvoj energije in elektrike (nekdanji minister za javne službe, delo in socialno skrbstvo), rojen 7.5.1950;

                  nekdanji član vlade s stalnimi stiki z vlado;

                  83.

                  Moyo, Sibusio Bussie

                  brigadni general nacionalne vojske Zimbabveja;

                  neposredno udeležen v organiziranem nasilju pred volitvami in po njih;

                  84.

                  Moyo, Simon Khaya

                  veleposlanik v Južni Afriki in namestnik sekretarja za pravne zadeve v politbiroju ZANU (PF), rojen leta 1945;

                  član politbiroja, tesno povezana v vlado in njeno politiko;

                  85.

                  Mpabanga, S.

                  podpolkovnik, vzhodni del Mwenezija;

                  neposredno vpleten v organizirano nasilje, ki se je dogajalo pred volitvami in med njimi;

                  86.

                  Mpofu, Obert Moses

                  minister za industrijo in mednarodno trgovino (nekdanji guverner province Matabeleland North) (namestnik sekretarja za nacionalno varnost v politbiroju ZANU (PF)), rojen 12.10.1951;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  87.

                  Msipa, Cephas George

                  nekdanji guverner province: Midlands, rojen 7.7.1931;

                  povezan z vlado ter odgovoren za resne kršitve človekovih pravic;

                  88.

                  Muchechetere, Happison

                  izvršni direktor zimbabvejskega radijskega in televizijskega združenja;

                  povezan z vlado, vključen v dejavnosti, ki ogrožajo svobodo izražanja in medijev;

                  89.

                  Muchena, Henry

                  general vojaškega letalstva, Midlands;

                  neposredno vpleten v organizirano nasilje, ki se je dogajalo pred volitvami in med njimi;

                  90.

                  Muchena, Olivia Nyembesi (tudi Nyembezi)

                  državna sekretarka za znanost in tehnologijo v uradu predsednika (nekdanja državna sekretarka v uradu podpredsednika Msike), rojena 18.8.1946;

                  članica vlade, vključena v dejavnosti, ki resno ogrožajo demokracijo, spoštovanje človekovih pravic in pravno državo;

                  91.

                  Muchinguri, Oppah Chamu Zvipange

                  sekretarka za enako obravnavo spolov in kulturo v politbiroju ZANU (PF) (nekdanja ministrica za ženska vprašanja, enako obravnavo spolov in razvoj skupnosti), rojena 14.12.1958;

                  nekdanja članica vlade, vključena v dejavnosti, ki resno ogrožajo demokracijo, spoštovanje človekovih pravic in pravno državo;

                  92.

                  Muchono, C.

                  podpolkovnik, zahodni Mwenezi;

                  neposredno vpleten v organizirano nasilje, ki se je dogajalo pred volitvami in med njimi;

                  93.

                  Mudede, Tobaiwa (tudi Tonneth)

                  vodja glavne prijavne službe, rojen 22.12.1942;

                  povezan z vlado in soudeleženec pri oblikovanju ali vodenju državne politike;

                  94.

                  Mudenge, Isack Stanislaus Gorerazvo

                  minister za višje in visoko šolstvo (nekdanji minister za zunanje zadeve), rojen 17.12.1941;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  95.

                  Mudonhi, Columbus

                  pomočnik inšpektroja zimbabvejske republiške policije;

                  neposredno udeležen v organiziranem nasilju pred volitvami in po njih;

                  96.

                  Mudzvova, Paul

                  narednik;

                  neposredno udeležen v organiziranem nasilju pred volitvami in po njih;

                  97.

                  Mugabe, Grace

                  rojena 23.7.1965;
                  št. potnega lista AD001159;

                  soproga predsednika vlade, vključena v dejavnosti, ki resno ogrožajo demokracijo, spoštovanje človekovih pravic in pravno državo;

                  98.

                  Mugabe, Leo

                  direktor obrambne industrije Zimbabveja, rojen 28.8.1962 (tudi 28.2.1957);

                  poslovnež, tesno povezan z vlado Zimbabveja, in nečak Roberta Mugabeja;

                  99.

                  Mugariri, Bothwell

                  nekdanji starejši pomočnik policijskega komisarja;

                  nekdanji član varnostnih sil in odgovoren za resne kršitve svobode mirnega zbiranja;

                  100.

                  Mujuru, Joyce Teurai Ropa

                  podpredsednica (nekdanja ministrica za vodno gospodarstvo in infrastrukturni razvoj), rojena 5.4.1955;

                  članica vlade, vključena v dejavnosti, ki resno ogrožajo demokracijo, spoštovanje človekovih pravic in pravno državo;

                  101.

                  Mujuru, Solomon T.R.

                  višji član odbora v politbiroju ZANU (PF), rojen 1.5.1949;

                  član politbiroja, tesno povezan z vlado in njeno politiko;

                  102.

                  Mukosi, Musoro Wegomo

                  producent pri zimbabvejskem radijskem in televizijskem združenju;

                  spodbujal nasilje, ki ga je organizirala vlada pred volitvami 2008 in med njimi;

                  103.

                  Isaac Mumba

                  nadzornik;

                  neposredno udeležen v organiziranem nasilju pred volitvami in po njih;

                  104.

                  Mumbengegwi, Samuel Creighton

                  nekdanji minister za finance; nekdanji državni sekretar za podpiranje domorodnega prebivalstva, rojen 23.10.1942;

                  nekdanji član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  105.

                  Mumbengegwi, Simbarashe Simbanenduku

                  minister za zunanje zadeve, rojen 20.7.1945,
                  št. potnega lista AD001086;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  106.

                  Murerwa, Herbert Muchemwa

                  nekdanji minister za finance, rojen 31.7.1941;

                  nekdanji član vlade s stalnimi stiki z vlado;

                  107.

                  Musariri, Munyaradzi

                  pomočnik policijskega komisarja;

                  član varnostnih sil in odgovoren za resne kršitve svobode mirnega zbiranja;

                  108.

                  Mushohwe, Christopher Chindoti

                  guverner province Manicaland, minister za promet in zveze (nekdanji namestnik ministra za promet in zveze), rojen 6.2.1954;

                  nekdanji član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  109.

                  Mutasa, Didymus Noel Edwin

                  državni sekretar za nacionalno varnost, reformo in ponovno poselitev podeželja v uradu predsednika, sekretar za upravo ZANU (PF), rojen 27.7.1935;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  110.

                  Mutasa, Gertrude

                  polkovnica v zimbabvejskih obrambnih silah, soproga Didymusa Mutasa (točka 109);

                  udeležena v napadih na kmetije, v katerih so se pojavljale grožnje s smrtjo;

                  111.

                  Mutasa, Justin Mutsawehuni

                  vodja zimbabvejskih radijskih in televizijskih družb in izvršni direktor časopisov Zimbabveja, rojen 6.4.1954;
                  št. potnega lista BN498951;

                  povezan z vlado, vključen v dejavnosti, ki ogrožajo svobodo izražanja in medijev;

                  112.

                  Mutezo, Munacho

                  nekdanji minister za vodno gospodarstvo in infrastrukturni razvoj;

                  nekdanji član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  113.

                  Mutinhiri, Ambros (alias Ambrose)

                  nekdanji minister za razvoj mladine, enako obravnavo spolov in ustvarjanje delovnih mest, upokojeni brigadir;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  114.

                  Mutiwekuziva, Kenneth Kaparadza

                  nekdanji namestnik ministra za razvoj malih in srednjih podjetij in ustvarjanje delovnih mest, rojen 27.5.1948;

                  nekdanji član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  115.

                  Mutsvunguma, S.

                  polkovnik, Headlands;

                  neposredno vpleten v organizirano nasilje, ki se je dogajalo pred volitvami in med njimi;

                  116.

                  Muzenda, Tsitsi V.

                  višji član odbora v politbiroju ZANU (PF), rojen 28.10.1922;

                  član politbiroja, tesno povezan z vlado in njeno politiko;

                  117.

                  Muzonzini, Elisha

                  brigadir (nekdanji generalni direktor Centralne obveščevalne organizacije), rojen 24.6.1957;

                  nekdanji član varnostnih sil in odgovoren za resne kršitve svobode mirnega zbiranja;

                  118.

                  Mzembi, Walter

                  namestnik ministra za vodno gospodarstvo in infrastrukturni razvoj, rojen 16.3.1964;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  119.

                  Mzilikazi, Morgan S.

                  polkovnik(MID), osrednja Buhera;

                  neposredno vpleten v organizirano nasilje, ki se je dogajalo pred volitvami in med njimi;

                  120.

                  Ncube, Abedinico

                  namestnik ministra za javne službe, delo in socialno skrbstvo (nekdanji namestnik ministra za zunanje zadeve), rojen 13.10.1954;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  121.

                  Ndlovu, Sikhanyiso

                  nekdanji minister za obveščanje in odnose z javnostmi (nekdanji namestnik ministra za višje in visoko šolstvo), rojen 20.9.1949;

                  nekdanji član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  122.

                  Nguni, Sylvester

                  minister za gospodarski razvoj (nekdanji namestnik ministra za kmetijstvo), rojen 4.8.1955;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  123.

                  Nhema, Francis

                  minister za okolje in turizem, rojen 17.4.1959;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  124.

                  Nkala, Herbert

                  vodja podjetja Zimbabwe Newspapers, ki tiska državno propagando, in vodja prve bančne korporacije;

                  125.

                  Nkomo, John Landa

                  nekdanji predsednik parlamenta (nekdanji minister za posebne zadeve v uradu predsednika), nacionalni vodja ZANU-PF, rojen 22.8.1934;

                  nekdanji član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  126.

                  Nyambuya, Michael Reuben

                  nekdanji minister za razvoj energije in elektrike (nekdanji generalpodpolkovnik, guverner province Manicaland), rojen 23.7.1955;

                  nekdanji član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  127.

                  Nyanhongo, Magadzire Hubert

                  namestnik ministra za promet in zveze;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  128.

                  Nyawani, Misheck

                  upokojeni nadzornik;

                  neposredno udeležen v organiziranem nasilju pred volitvami in po njih;

                  129.

                  Nyikayaramba, Douglas

                  brigadni general, vzhodni Mashonaland;

                  neposredno vpleten v organizirano nasilje, ki se je dogajalo pred volitvami in med njimi;

                  130.

                  Nyoni, Sithembiso Gile Glad

                  minister za razvoj malih in srednjih podjetij in ustvarjanje delovnih mest, rojen 20.9.1949;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  131.

                  Parirenyatwa, David Pagwese

                  minister za zdravje in otroško skrbstvo (nekdanji namestnik ministra), rojen 2.8.1950;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  132.

                  Patel, Bharat

                  nekdanji državni tožilec

                  vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  133.

                  Rangwani, Dani

                  policijski inšpektor;

                  član varnostnih sil, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  134.

                  Rautenbach, Muller Conrad (tudi Billy)

                  poslovnež, rojen 23.9.1959,
                  54 Edinburgh Road, Vainona, Harare, Zimbabve,
                  št. potnega lista BN491589;

                  poslovnež, tesno povezan z vlado Zimbabveja, med drugim tudi podpiral visoke uslužbence režima pri zimbabvejski intervenciji v DRK (glej tudi točko 23 v delu II);

                  135.

                  Rugeje, Engelbert Abel

                  Generalmajor, provinca Masvingo,

                  neposredno vpleten v organizirano nasilje, ki se je dogajalo pred volitvami in med njimi;

                  136.

                  Rungani, Victor TC

                  polkovnik, Chikomba;

                  neposredno vpleten v organizirano nasilje, ki se je dogajalo pred volitvami in med njimi;

                  137.

                  Ruwodo, Richard

                  brigadni general, 12.8.2008 povišan v generalmajorja (upokojen); nekdanji vršilec dolžnosti ministra za obrambo, rojen 14.3.1954;

                  neposredno udeležen v organiziranem nasilju pred volitvami in po njih;

                  138.

                  Sakabuya, Morris

                  namestnik ministra za lokalno upravo, javna dela in urbanistični razvoj;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  139.

                  Sakupwanya, Stanley

                  namestnik sekretarja za zdravje in otroško skrbstvo v politbiroju ZANU (PF);

                  član politbiroja, tesno povezan z vlado in njeno politiko;

                  140.

                  Samkange, Nelson Tapera Crispen

                  nekdanji guverner province: Mashonaland West;

                  povezan z vlado ter odgovoren za resne kršitve človekovih pravic;

                  141.

                  Sandi, E.

                  namestnica sekretarke za ženska vprašanja v politbiroju ZANU (PF);

                  članica politbiroja, tesno povezana z vlado in njeno politiko;

                  142.

                  Savanhu, Tendai

                  namestnik sekretarja za promet in socialno skrbstvo v politbiroju ZANU (PF), rojen 21.3.1968;

                  član politbiroja, tesno povezan z vlado in njeno politiko;

                  143.

                  Sekeramayi, Sydney (alias Sidney) Tigere

                  minister za obrambo, rojen 30.3.1944;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  144.

                  Sekeremayi, Lovemore

                  vodja volilnega organa;

                  povezan z vlado in soudeleženec pri oblikovanju ali vodenju represivne državne politike;

                  145.

                  Shamu, Webster Kotiwani

                  državni sekretar za izvajanje politike (nekdanji državni sekretar za izvajanje politike v uradu predsednika), rojen 6.6.1945;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  146.

                  Shamuyarira, Nathan Marwirakuwa

                  sekretarja za obveščanje in odnose z javnostmi v politbiroju ZANU (PF), rojen 29.9.1928;

                  član politbiroja, tesno povezan z vlado in njeno politiko;

                  147.

                  Shiri, Perence tudi Bigboy Samson Chikerema

                  generalpodpolkovnik vojaškega letalstva, rojen 1.11.1955;

                  član varnostnih sil in soudeleženec pri oblikovanju ali vodenju represivne državne politike;

                  148.

                  Shumba, Isaiah Masvayamwando

                  namestnik ministra za šolstvo, šport in kulturo, rojen 3.1.1949;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  149.

                  Shungu, Etherton

                  brigadni general, osrednji Mashonaland;

                  neposredno vpleten v organizirano nasilje, ki se je dogajalo pred volitvami in med njimi;

                  150.

                  Sibanda, Chris

                  polkovnik, provinca Bulawayo;

                  neposredno vpleten v organizirano nasilje, ki se je dogajalo pred volitvami in med njimi;

                  151.

                  Sibanda, Jabulani

                  nekdanji predsednik nacionalnega združenja vojnih veteranov, rojen 31.12.1970;

                  povezan z vlado in soudeleženec pri oblikovanju ali vodenju represivne državne politike;

                  152.

                  Sibanda, Misheck Julius Mpande

                  vodja kabineta (naslednik Charlesa Uteteja), rojen 3.5.1949;

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  153.

                  Sibanda, Phillip Valerio (tudi Valentine)

                  poveljnik narodne armade Zimbabveja, generalpodpolkovnik, rojen 25.8.1956;

                  član varnostnih sil in soudeleženec pri oblikovanju ali vodenju represivne državne politike;

                  154.

                  Sigauke, David

                  brigadni general, provinca Mash West;

                  neposredno vpleten v organizirano nasilje, ki se je dogajalo pred volitvami in med njimi;

                  155.

                  Sikosana, Absolom

                  sekretar za mladinske zadeve v politbiroju ZANU (PF);

                  član politbiroja, tesno povezan z vlado in njeno politiko;

                  156.

                  Tarumbwa, Nathaniel Charles

                  brigadni general, Manicaland in vzhodni Mutare;

                  neposredno vpleten v organizirano nasilje, ki se je dogajalo pred volitvami in med njimi;

                  157.

                  Tomana, Johannes

                  državni tožilec;

                  vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  158.

                  Tonderai Matibiri, Innocent

                  namestnik policijskega komisarja;

                  član varnostnih sil, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  159.

                  Utete, Charles

                  vodja predsedniškega odbora za preverjanje zemljiške posesti (nekdanji vodja kabineta), rojen 30.10.1938;

                  povezan z vlado in soudeleženec pri oblikovanju ali vodenju represivne državne politike;

                  160.

                  Veterai, Edmore

                  visoki pomočnik policijskega komisarja, načelnik Harareja;

                  član varnostnih sil in odgovoren za resne kršitve svobode mirnega zbiranja;

                  161.

                  Zhuwao, Patrick

                  namestnik ministra za znanost in tehnologijo (op.: Mugabejev nečak);

                  član vlade, vključen v dejavnosti, ki resno ogrožajo demokracijo, spoštovanje človekovih pravic in pravno državo;

                  162.

                  Zimondi, Paradzai

                  direktor zaporov, rojen 4.3.1947;

                  član varnostnih sil in soudeleženec pri oblikovanju ali vodenju represivne državne politike;

                  163.

                  Zvayi, Caesar

                  novinar uradnega provladnega časopisa „The Herald“;

                  spodbujal organizirano nasilje pred volitvami in med njimi;

      II.   Subjekti

                  Ime

                  Osebne informacije

                  Razlog za uvrstitev

                  1.

                  Alpha International (PVT) Ltd

                  Park Road, Camberley, Surrey GU15 2SP, UK.

                  Lastnik: John Arnold Bredenkamp.

                  2.

                  Breco (Asia Pacific) Ltd

                  Isle of Man Company Registration M78647 - 1st Floor, Falcon Cliff, Palace Road, Douglas IM2 4LB, Isle of Man.

                  Lastnik: John Arnold Bredenkamp.

                  3.

                  Breco (Eastern Europe) Ltd

                  Isle of Man Company Registration FC0021189 - Falcon Cliff, Palace Road, Douglas IM99 1ZW, Isle of Man; Hurst, Reading Berkshire RG10 0SQ, UK.

                  Lastnik: John Arnold Bredenkamp.

                  4.

                  Breco (South Africa) Ltd

                  Isle of Man Company Registration Q1962 - Cumbrae House, Market Street, Douglas IM1 2PQ, Isle of Man; 9 Columbus Centre, Pelican Drive, Road Town, Tortola, British Virgin Islands.

                  Lastnik: John Arnold Bredenkamp.

                  5.

                  Breco (UK) Ltd

                  UK Company Registration 2969104 - London Road, Sunningdale, Ascot, Berkshire SL5 0DJ, UK.

                  Lastnik: John Arnold Bredenkamp.

                  6.

                  Breco Group

                  Thetford Farm, PO Box HP86, Mount Pleasant, Harare, Zimbabve; Sandford Lane, Hurst, Reading, Berks RG10 0SQ, UK; London Road, Sunningdale, Ascot, Berks, SL5 0DJ, UK.

                  Lastnik: John Arnold Bredenkamp.

                  7.

                  Breco International

                  25 Broad Street, St. Helier JE2 3RR, Jersey.

                  Lastnik: John Arnold Bredenkamp.

                  8.

                  Breco Nominees Ltd

                  UK Company Registration 2799499 - London Road, Sunningdale, Ascot, Berkshire SL5 0DJ, UK.

                  Lastnik: John Arnold Bredenkamp.

                  9.

                  Breco Services Ltd

                  UK Company Registration 2824946 - London Road, Sunningdale, Ascot, Berkshire SL5 0DJ, UK.

                  Lastnik: John Arnold Bredenkamp.

                  10.

                  Cold Comfort Farm Trust Co-operative

                  7 Cowie Road, Tynwald, Harare, Zimbabve

                  Lastnik Didymus Mutasa, vpletena pa je tudi Grace Mugabe.

                  11.

                  Comoil (PVT) Ltd

                  Block D, Emerald Hill Office, Emerald Park, Harare, Zimbabve. 2nd Floor, Travel Plaza, 29 Mazoe Street, Box CY22344, Causeway, Harare, Zimbabve.

                  Lastnik: Saviour Kasukuwere.

                  12.

                  Corybantes Ltd

                  London Road, Sunningdale, Ascot, Berkshire SL5 0DJ, UK; Titlarks Hill Road, Sunningdale, Ascot, Berkshire, SL5 0JB, UK

                  Lastnik: John Arnold Bredenkamp.

                  13.

                  Divine Homes (PVT) Ltd

                  6 Hillside Shopping Centre, Harare, Zimbabve; 31 Kensington Highlands, Harare, Zimbabve; 12 Meredith Drive, Eastlea, Harare, Zimbabve.

                  Vodja podjetja: David Chapfika.

                  14.

                  Echo Delta Holdings

                  Thetford Farm, PO Box HP86, Mount Pleasant, Harare, Zimbabve; Sandford Lane, Hurst, Reading, Berks RG10 0SQ, UK; London Road, Sunningdale, Ascot, Berks, SL5 0DJ, UK.

                  Lastnik: John Arnold Bredenkamp.

                  15.

                  Famba Safaris

                  4 Wayhill Lane, Umwisdale, Harare, Zimbabve; PO Box CH273, Chisipite, Harare, Zimbabve.

                  Glavni delničar: Webster Shamu.

                  16.

                  Jongwe Printing and Publishing Company (PVT) Ltd (tudi Jongwe Printing and Publishing Co., tudi Jongwe Printing and Publishing Company)

                  14 Austin Road, Coventry Road, Workington, PO Box 5988, Harare, Zimbabve.

                  izdajateljski oddelek politične stranke ZANU-PF.

                  17.

                  M & S Syndicate (PVT) Ltd

                  First Floor, Victory House, 88 Robert Mugabe Road, Harare, Zimbabve; PO box 1275, Harare, Zimbabve;

                  investicijska družba politične stranke ZANU-PF.

                  18.

                  Masters International Ltd

                  UK Company Registration 2927685 - London Road, Sunningdale, Ascot, Berkshire SL5 0DJ, UK.

                  Lastnik: John Arnold Bredenkamp.

                  19.

                  Ndlovu Motorways

                  Sam Nujoma Street, Livingston Avenue, Harare, Zimbabve.

                  Pod nadzorom Sikhanyise Ndlova.

                  20.

                  OSLEG Ltd (tudi Operation Sovereign Legitimacy)

                  Lonhoro House, Union Avenue, Harare, Zimbabve.

                  Pod nadzorom vojske Zimbabveja.

                  21.

                  Piedmont (UK) Ltd

                  London Road, Sunningdale, Ascot, Berkshire SL5 0DJ, UK.

                  Lastnik: John Arnold Bredenkamp.

                  22.

                  Raceview Enterprises

                  Zimbabve

                  Lastnik: John Arnold Bredenkamp.

                  23.

                  Ridgepoint Overseas Developments Ltd (tudi Ridgepoint Overseas Developments Ltd)

                  C/o: Mossack Fonseca & Co. BVI Ltd, Akara Building, 24 DeCastro St, Road Town, Tortola, Virgin Islands, British; P.O. Box 3136, Road Town, Tortola, Virgin Islands.

                  Lastnik: Billy Rautenbach.

                  24.

                  Scottlee Holdings (PVT) Ltd

                  124 Josiah Chinamano Avenue, PO Box CY3371, Causeway, Harare, Zimbabve; London Road, Sunningdale, Berkshire SL5 0DJ, UK.

                  Lastnik: John Arnold Bredenkamp.

                  25.

                  Scottlee Resorts Ltd

                  124 Josiah Chinamano Avenue, PO Box CY3371, Causeway, Harare, Zimbabve; London Road, Sunningdale, Berkshire SL5 0DJ, UK.

                  Lastnik: John Arnold Bredenkamp.

                  26.

                  Swift Investments (PVT) Ltd

                  730 Cowie Road, Tynwald, Harare, Zimbabve; PO box 3928, Harare, Zimbabve;

                  Pod nadzorom Zanu-PF, med direktorji tudi Vitalis Zvinavashe.

                  27.

                  Timpani Export Ltd

                  Isle of Man Company Registration 3547414 - Falcon Cliff, Palace Road, Douglas IM99 1ZW, Isle of Man; King Street, Newton Abbot, Devon TQ12 2LG, UK; Mapstone Hill, Lustleigh, Newton Abbot, Devon TQ13 9SE, UK.

                  Lastnik: John Arnold Bredenkamp.

                  28.

                  Tremalt Ltd

                  Thetford Farm, PO Box HP86, Mount Pleasant, Harare, Zimbabve; Hurst Grove, Hurst, Reading, Berks RG10 0SQ, UK; London Road, Sunningdale, Ascot, Berks, SL5 0DJ, UK.

                  Lastnik: John Arnold Bredenkamp.

                  29.

                  Zidco Holdings (tudi Zidco Holdings (PVT) Ltd)

                  PO box 1275, Harare, Zimbabve;

                  finančna družba politične stranke ZANU-PF.

                  30.

                  Zimbabwe Defence Industries

                  10th floor, Trustee House, 55 Samora Machel Avenue, PO Box 6597, Harare, Zimbabve.

                  V celoti v lasti zimbabvejske vlade. Med vodilnimi sta tudi Leo Mugabe in Solomon Mujuru.

                  31.

                  Zimbabwe Mining Development Corporation

                  90 Mutare Road, PO Box 2628, Harare, Zimbabve.

                  V celoti v lasti zimbabvejske vlade.


title: Sklep Evropskega parlamenta o predlogu glede člana odbora za izbor sodnikov in generalnih pravobranilcev Sodišča in Splošnega sodišča Sklep Evropskega parlamenta z dne 20. januarja 2010 o predlogu za imenovanje Ane Palacio Vallelersundi v odbor v skladu s členom 255 Pogodbe o delovanju Evropske unije (2009/2210(INS))

text:
               11.11.2010

               SL

               Uradni list Evropske unije

               CE 305/21

         Sreda, 20. januar 2010Sklep Evropskega parlamenta o predlogu glede člana odbora za izbor sodnikov in generalnih pravobranilcev Sodišča in Splošnega sodišča
   P7_TA(2010)0003
   Sklep Evropskega parlamenta z dne 20. januarja 2010 o predlogu za imenovanje Ane Palacio Vallelersundi v odbor v skladu s členom 255 Pogodbe o delovanju Evropske unije (2009/2210(INS))
   2010/C 305 E/07

      Evropski parlament,
   ob upoštevanju člena 255(2) Pogodbe o delovanju Evropske unije,
   ob upoštevanju člena 107a svojega poslovnika,

               A.

               ker Ana Palacio Vallelersundi izpolnjuje pogoje iz drugega odstavka člena 255 Pogodbe o delovanju Evropske unije,

               1.

               predlaga imenovanje Ane Palacio Vallelersundi v odbor;

               2.

               naroči svojemu predsedniku, naj ta sklep posreduje predsedniku Sodišča.


title: Sklep Sveta 2012/724/SZVP z dne 26. novembra 2012 o spremembi Sklepa 2011/72/SZVP o omejevalnih ukrepih proti nekaterim osebam in subjektom ob upoštevanju razmer v Tuniziji

text:
               27.11.2012

               SL

               Uradni list Evropske unije

               L 327/45

         SKLEP SVETA 2012/724/SZVP
   z dne 26. novembra 2012
   o spremembi Sklepa 2011/72/SZVP o omejevalnih ukrepih proti nekaterim osebam in subjektom ob upoštevanju razmer v Tuniziji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 31. januarja 2011 sprejel Sklep 2011/72/SZVP (1).

               (2)

               Za lažje vračanje nezakonito prisvojenih sredstev državi Tuniziji bi bilo treba spremeniti odstopanja v Sklepu 2011/72/SZVP, da se dovoli sprostitev nekaterih zamrznjenih sredstev ali gospodarskih virov, kjer so potrebni za izpolnitev sodne ali upravne odločbe, izdane v Uniji, ali sodne odločbe, izvršljive v državi članici, pred datumom uvrstitve zadevnih fizičnih ali pravnih oseb, subjektov in organov na seznam ali po njem.

               (3)

               Sklep 2011/72/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2011/72/SZVP se spremeni:

               1.

               Člen 1(4) se nadomesti z naslednjim:
               „4.   Z odstopanjem od odstavka 1 lahko pristojni organi države članice dovolijo sprostitev nekaterih zamrznjenih sredstev ali gospodarskih virov, pod pogojem, da so izpolnjeni naslednji pogoji:

                           (a)

                           sredstva ali gospodarski viri so predmet arbitražne odločbe, izdane pred datumom uvrstitve fizične ali pravne osebe, subjekta ali organa iz odstavka 1 na seznam iz Priloge, ali sodne ali upravne odločbe, izdane v Uniji, ali sodne odločbe, izvršljive v zadevni državi članici, pred navedenim datumom ali po njem;

                           (b)

                           sredstva ali gospodarski viri se bodo uporabljali izključno za poravnavo terjatev, ki so zavarovane s takšno odločbo ali v takšni odločbi priznane kot veljavne, v mejah, določenih z veljavno zakonodajo in predpisi, ki urejajo pravice oseb s takimi terjatvami;

                           (c)

                           odločba ni v korist fizični ali pravni osebi, subjektu ali organu, uvrščenemu na seznam iz Priloge, ter

                           (d)

                           priznanje odločbe ni v nasprotju z javnim redom zadevne države članice.

                     Zadevna država članica obvesti druge države članice in Komisijo o vsakem dovoljenju, izdanem na podlagi tega odstavka.“

               2.

               Člen 1(5) se nadomesti z naslednjim:
               „5.   Odstavek 2 se ne uporablja glede dodajanja na zamrznjene račune:

                           (a)

                           obresti ali drugih dohodkov na te račune, ali

                           (b)

                           plačil, zapadlih na podlagi pogodb, dogovorov, ki so bili sklenjeni, ali obveznosti, ki so bile sprejete, ali so nastali pred dnevom, ko so ti računi postali predmet tega sklepa, ali

                           (c)

                           plačil, zapadlih na podlagi sodnih, upravnih ali arbitražnih odločb, izdanih v Uniji ali izvršljivih v zadevni državi članici,

                     pod pogojem, da se za kakršne koli takšne obresti, druge dohodke in plačila še naprej uporabljajo ukrepi iz odstavka 1.“

         Člen 2
   Ta sklep začne veljati na dan objave v Uradnem listu Evropske unije.

      V Bruslju, 26. novembra 2012

            Za Svet

            Predsednik

         G. DEMOSTHENOUS

      (1)  UL L 28, 2.2.2011, str. 62.


title: 2009/512/ES: Sklep Sveta z dne 22. junija 2009 o sklenitvi Sporazuma med Evropsko skupnostjo in Hašemitsko kraljevino Jordanijo o nekaterih vidikih zračnih prevozov

text:
               3.7.2009

               SL

               Uradni list Evropske unije

               L 173/6

      SKLEP SVETA

   z dne 22. junija 2009
   o sklenitvi Sporazuma med Evropsko skupnostjo in Hašemitsko kraljevino Jordanijo o nekaterih vidikih zračnih prevozov
   (2009/512/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 80(2) Pogodbe v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta,
   ob upoštevanju naslednjega:

               (1)

               Svet je 5. junija 2003 pooblastil Komisijo, da začne pogajanja s tretjimi državami o zamenjavi nekaterih določb v obstoječih dvostranskih sporazumih s sporazumom Skupnosti.

               (2)

               Komisija je v imenu Skupnosti v pogajanjih dosegla Sporazum med Evropsko skupnostjo in Hašemitsko kraljevino Jordanijo o nekaterih vidikih zračnih prevozov (1) (Sporazum) v skladu z mehanizmi in direktivami iz Priloge k Sklepu Sveta, ki pooblašča Komisijo, da začne pogajanja s tretjimi državami o nadomestitvi nekaterih določb v obstoječih dvostranskih sporazumih s sporazumom Skupnosti.

               (3)

               Sporazum je bil s pridržkom njegove poznejše sklenitve podpisan v imenu Skupnosti dne 25. februarja 2008 v skladu s Sklepom Sveta 2008/216/ES (2).

               (4)

               Sporazum bi bilo treba odobriti –

         SKLENIL:
   Člen 1
   Sporazum med Evropsko skupnostjo in Hašemitsko kraljevino Jordanijo o nekaterih vidikih zračnih prevozov se odobri v imenu Skupnosti.
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da pošlje(-jo) uradno obvestilo iz člena 9(1) Sporazuma.

      V Luxembourgu, 22. junija 2009

            Za Svet

            Predsednik

         J. ŠEBESTA

      (1)  UL L 68, 12.3.2008, str. 15.

      (2)  UL L 68, 12.3.2008, str. 14.


title: 2013/392/: Sklep Sveta z dne 22. julija 2013 o določitvi datuma začetka učinkovanja Sklepa 2008/633/PNZ o dostopu imenovanih organov držav članic in Europola do vizumskega informacijskega sistema (VIS) za iskanje podatkov za namene preprečevanja, odkrivanja in preiskovanja terorističnih dejanj in drugih hudih kaznivih dejanj

text:
               23.7.2013

               SL

               Uradni list Evropske unije

               L 198/45

         SKLEP SVETA
   z dne 22. julija 2013
   o določitvi datuma začetka učinkovanja Sklepa 2008/633/PNZ o dostopu imenovanih organov držav članic in Europola do vizumskega informacijskega sistema (VIS) za iskanje podatkov za namene preprečevanja, odkrivanja in preiskovanja terorističnih dejanj in drugih hudih kaznivih dejanj
   (2013/392/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Sklepa Sveta 2008/633/PNZ z dne 23. junija 2008 o dostopu imenovanih organov držav članic in Europola do vizumskega informacijskega sistema (VIS) za iskanje podatkov za namene preprečevanja, odkrivanja in preiskovanja terorističnih dejanj in drugih hudih kaznivih dejanj (1) in zlasti člena 18(2) Sklepa,
   ob upoštevanju naslednjega:

               (1)

               Sklep 2008/633/PNZ določa, da začne učinkovati z datumom, ki ga bo določil Svet, potem ko ga bo Komisija obvestila, da je Uredba (ES) št. 767/2008 Evropskega parlamenta in Sveta z dne 9. julija 2008 o vizumskem informacijskem sistemu (VIS) in izmenjavi podatkov med državami članicami o vizumih za kratkoročno prebivanje (Uredba VIS) (2) začela veljati in se v celoti uporablja.

               (2)

               Z dopisom z dne 2. julija 2013 je Komisija obvestila Svet, da je Uredba (ES) št. 767/2008 začela veljati in se v celoti uporablja od 27. septembra 2011

               (3)

               Ta sklep predstavlja za Islandijo in Norveško razvoj določb schengenskega pravnega reda v smislu Sporazuma med Svetom Evropske unije in Republiko Islandijo ter Kraljevino Norveško o pridružitvi obeh k izvajanju, uporabi in razvoju schengenskega pravnega reda (3), ki spadajo na področje iz točke H člena 1 Sklepa Sveta 1999/437/ES z dne 17. maja 1999 o nekaterih izvedbenih predpisih za uporabo navedenega sporazuma (4).

               (4)

               Ta sklep predstavlja za Švico razvoj določb schengenskega pravnega reda v smislu Sporazuma med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (5), ki spadajo na področje iz točke H člena 1 Sklepa 1999/437/ES v povezavi s členom 3 Sklepa Sveta 2008/146/ES (6).

               (5)

               Ta sklep predstavlja za Lihtenštajn razvoj določb schengenskega pravnega reda v smislu Protokola med Evropsko unijo, Evropsko skupnostjo, Švicarsko konfederacijo in Kneževino Lihtenštajn o pristopu Kneževine Lihtenštajn k Sporazumu med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (7), ki spadajo na področje iz točke H člena 1 Sklepa 1999/437/ES v povezavi s členom 3 Sklepa Sveta 2011/350/EU (8).

               (6)

               V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejemanju tega sklepa, ki zanjo ni zavezujoč in se zanjo ne uporablja. Ker ta sklep nadgrajuje schengenski pravni red, se Danska v skladu s členom 4 navedenega protokola v šestih mesecih od dne, ko Svet sprejme ta sklep, odloči, ali bo ta sklep prenesla v svoje nacionalno pravo.

               (7)

               Ta sklep predstavlja razvoj določb schengenskega pravnega reda, pri katerem Združeno kraljestvo ne sodeluje v skladu s Sklepom Sveta 2000/365/ES z dne 29. maja 2000 o prošnji Združenega kraljestva Velika Britanija in Severna Irska za sodelovanje pri izvajanju nekaterih določb schengenskega pravnega reda (9); Združeno kraljestvo torej ne sodeluje pri sprejetju tega sklepa, ki zato zanj ni zavezujoč in se v njem ne uporablja.

               (8)

               Ta sklep predstavlja razvoj določb schengenskega pravnega reda, pri katerem Irska ne sodeluje v skladu s Sklepom Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (10). Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (9)

               Ta sklep ne bo smel vplivati na stališče držav članic, v zvezi s katerimi Uredba (ES) št. 767/2008 še ni začela učinkovati. Zlasti ne bi smel vplivati na uporabo člena 6 Sklepa 2008/633/PNZ v zvezi z navedenimi državami članicami –

         SPREJEL NASLEDNJI SKLEP:
   Člen 1
   Sklep 2008/633/PNZ začne učinkovati s 1. septembrom 2013.
   Člen 2
   Ta sklep začne veljati na dan objave v Uradnem listu Evropske unije.

      V Bruslju, 22. julija 2013

            Za Svet

            Predsednica

         C. ASHTON

      (1)  UL L 218, 13.8.2008, str. 129.

      (2)  UL L 218, 13.8.2008, str. 60.

      (3)  UL L 176, 10.7.1999, str. 36.

      (4)  UL L 176, 10.7.1999, str. 31.

      (5)  UL L 53, 27.2.2008, str. 52.

      (6)  UL L 53, 27.2.2008, str. 1.

      (7)  UL L 160, 18.6.2011, str. 21.

      (8)  UL L 160, 18.6.2011, str. 19.

      (9)  UL L 131, 1.6.2000, str. 43.

      (10)  UL L 64, 7.3.2002, str. 20.


title: 2004/773/ES: Sklep Sveta z dne 25. oktobra 2004 o spremembi Sklepa o pooblastilu direktorju Europola za začetek pogajanj s tretjimi državami in organi, ki niso povezani z EU

text:
               18.11.2004

               SL

               Uradni list Evropske unije

               L 342/27

      SKLEP SVETA

   z dne 25. oktobra 2004
   o spremembi Sklepa o pooblastilu direktorju Europola za začetek pogajanj s tretjimi državami in organi, ki niso povezani z EU
   (2004/773/ES)
   SVET EVROPSKE UNIJE JE –
   ob upoštevanju Konvencije o ustanovitvi Evropskega policijskega urada (Konvencija o Europolu) (1) in zlasti členov 42(2), 10(4) in 18 Konvencije,
   ob upoštevanju Akta Sveta z dne 3. novembra 1998 o pravilih Europolovih zunanjih odnosov s tretjimi državami in organi, ki niso povezani z Evropsko unijo (2) in zlasti člena 2 Akta,
   ob upoštevanju Akta Sveta z dne 3. novembra 1998 o pravilih za sprejemanje podatkov od tretjih oseb pri Europolu (3) in zlasti člena 2 Akta,
   ob upoštevanju Akta Sveta z dne 12. marca 1999 o pravilih za prenos osebnih podatkov s strani Europola tretjim državam in tretjim organom (4) in zlasti členov 2 in 3 Akta,
   ob upoštevanju naslednjega:

               (1)

               Operativne zahteve in potreba po učinkovitem boju proti organiziranemu kriminalu preko Europola zahtevajo vključitev Moldavije in Ukrajine na seznam tretjih držav, s katerimi je direktorju Europola dovoljeno začeti pogajanja.

               (2)

               Sklep Sveta z dne 27. marca 2000 (5) je zato treba spremeniti –

         SKLENIL:
   Člen 1
   Sklep Sveta z dne 27. marca 2000 se spremeni, kot sledi:

               V členu 2(1) se pod naslovom „Tretje države“ v seznam vstavita naslednji državi:

                           —

                           „Moldavija“ in

                           —

                           „Ukrajina“.

         Člen 2
   Ta sklep se objavi v Uradnem listu Evropske unije.
   Člen 3
   Ta sklep začne veljati dan po njegovem sprejetju.

      V Luxembourgu, 25. oktobra 2004

            Za Svet

            Predsednik

         R. VERDONK

      (1)  UL C 316, 27.11.1995, str. 2.

      (2)  UL C 26, 30.1.1999, str. 19.

      (3)  UL C 26, 30.1.1999, str. 17.

      (4)  UL C 88, 30.3.1999, str. 1.

      (5)  UL C 106, 13.4.2000, str. 1.


title: 2005/815/ES: Sklep Sveta z dne 14. novembra 2005 o razglasitvi evropske prestolnice kulture za leto 2009

text:
               24.11.2005

               SL

               Uradni list Evropske unije

               L 305/36

      SKLEP SVETA

   z dne 14. novembra 2005
   o razglasitvi evropske prestolnice kulture za leto 2009
   (2005/815/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Sklepa št. 1419/1999/ES Evropskega parlamenta in Sveta z dne 25. maja 1999 o vzpostavitvi aktivnosti Skupnosti za dogodek Evropska prestolnica kulture za leta 2005 do 2019 (1) in zlasti člena 2(3) Sklepa,
   ob upoštevanju poročila izbirne komisije iz aprila 2005, predloženega Komisiji, Evropskemu parlamentu in Svetu v skladu s členom 2(2) Sklepa št. 1419/1999/ES,
   ker so merila, določena v členu 3 in Prilogi II Sklepa št. 1419/1999/ES v celoti izpolnjena,
   ob upoštevanju predloga Komisije z dne 18. oktobra 2005 –
   SKLENIL:
   Člen 1
   Linz in Vilna se v skladu s členom 2(1) Sklepa št. 1419/1999/ES razglasita za „Evropski prestolnici kulture leta 2009“.
   Člen 2
   Obe navedeni mesti sprejmeta potrebne ukrepe, s katerimi zagotovita učinkovito izvajanje členov 1 in 5 Sklepa št. 1419/1999/ES.

      V Bruslju, 14. novembra 2005

            Za Svet

            Predsednica

         T. JOWELL

      (1)  UL L 166, 1.7.1999, str. 1. Sklep, kakor je bil spremenjen s Sklepom št. 649/2005/ES (UL L 117, 4.5.2005, str. 20).


title: 2013/566/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Evropskega bančnega organa za proračunsko leto 2011

text:
               16.11.2013

               SL

               Uradni list Evropske unije

               L 308/196

      SKLEP EVROPSKEGA PARLAMENTA

   z dne 17. aprila 2013
   o razrešnici glede izvrševanja proračuna Evropskega bančnega organa za proračunsko leto 2011
   (2013/566/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropskega bančnega organa za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Evropskega bančnega organa za proračunsko leto 2011, skupaj z odgovori organa (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (4), zlasti člena 64 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za ekonomske in monetarne zadeve (A7-0113/2013),

               1.

               podeli razrešnico izvršnemu direktorju Evropskega bančnega organa glede izvrševanja proračuna organa za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je sestavni del sklepa, posreduje izvršnemu direktorju Evropskega bančnega organa, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 60.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 331, 15.12.2010, str. 12.

      (5)  UL L 357, 31.12.2002, str. 72.

         RESOLUCIJA EVROPSKEGA PARLAMENTA

      z dne 17. aprila 2013
      s pripombami, ki so del sklepa o razrešnici glede izvrševanja proračuna Evropskega bančnega organa za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropskega bančnega organa za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Evropskega bančnega organa za proračunsko leto 2011, skupaj z odgovori organa (1),

                  —

                  ob upoštevanju priporočila Sveta z dne 12. februarja 2013 (05753/2013 – C7-0041/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Uredbe (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (4), zlasti člena 64 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor in mnenja Odbora za ekonomske in monetarne zadeve (A7-0113/2013),

                  A.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov Evropskega bančnega organa (v nadaljevanju „organ“) za proračunsko leto 2011 ter o zakonitosti in pravilnosti z njimi povezanih transakcij,

                  B.

                  ker je bil Evropski bančni organ, na novo ustanovljena agencija s sedežem v Londonu, ustanovljen z Uredbo (EU) št. 1093/2010 in je uradno začel delovati 1. januarja 2011 kot neodvisen organ,

                  C.

                  ker bi bilo treba organ obravnavati v kontekstu prevzema nalog od svojega predhodnika, Odbora evropskih bančnih nadzornikov (CEBS), od katerega je organ, razen svojega novega mandata, prevzel vse obstoječe in že začete naloge ter pristojnosti,

                  D.

                  ker je organ del Evropskega sistema finančnih nadzornikov in tesno sodeluje s svojimi sorodnimi organi, Evropskim organom za zavarovanja in poklicne pokojnine ter Evropskim organom za vrednostne papirje in trge, v okviru skupnega odbora, in z Evropskim odborom za sistemska tveganja,

                  E.

                  ker je celotni proračun organa za leto 2011 znašal 12 685 000 EUR,

                  F.

                  ker je bilo v skladu z uredbo o ustanovitvi organa (6) 60 % proračuna za leto 2011 financiranega s prispevki držav članic in držav Evropskega združenja za prosto trgovino (EFTA), 40 % proračuna pa je bilo financiranega iz proračuna Unije,

                  G.

                  ker je konec leta 2011 organ zabeležil pozitivno realizacijo proračuna v višini 3 579 861 (7) EUR, kar je bilo v računovodskih izkazih zabeleženo kot obveznost do Komisije,

         Upravljanje proračuna in finančno poslovodenje

                  1.

                  na podlagi letnih računovodskih izkazov ugotavlja (8), da je začetni prispevek Unije za proračun organa za leto 2011 znašal 5 073 000 EUR; ugotavlja, da je bilo to prvo leto delovanja organa;

                  2.

                  na podlagi letnih računovodskih izkazov ugotavlja, da je celotni proračun organa za leto 2011 znašal 12 865 000 EUR (vključno s prispevkom nacionalnih nadzornih organov v višini 7 413 000 EUR in prispevkom opazovalcev v višini 199 000 EUR);

                  3.

                  poziva Komisijo, naj oceni možnost priprave predloga, s katerim bi se zagotovilo, da bodo proračuni treh evropskih nadzornih organov v celoti financirani iz proračuna Unije;

                  4.

                  z zaskrbljenostjo ugotavlja, da določbe finančne uredbe niso v celoti prilagojene finančni shemi organa, saj se 60 % proračuna financira s prispevki držav članic in držav EFTA; meni, da bi bilo treba to vprašanje obravnavati najkasneje ob naslednjemu pregledu finančne uredbe v zvezi z agencijami, ter poziva Komisijo, naj oceni to stanje in o tem poroča organu za podelitev razrešnice;

                  5.

                  na podlagi letnih računovodskih izkazov ugotavlja, da je bil organ leta 2011 v glavnem osredotočen na ustanovitev in nadaljnjo širitev;

                  6.

                  poudarja pomen ustreznega usklajevanja dodeljenega proračuna in razpoložljivih delovnih mest na eni strani ter nalog, zaupanih organu, na drugi strani, saj bi nesorazmerje lahko privedlo do neuravnoteženega kadrovanja v zvezi z zaposlovanjem osebja organa na eni strani ter vključevanjem nacionalnih strokovnjakov na drugi strani; izraža zaskrbljenost zaradi dejstva, da je Komisija spremenila kadrovski načrt, ki ga je predlagal organ, ne da bi to jasno navedla; poziva Komisijo, naj bo popolnoma jasna glede tega vprašanja in drugih vprašanj;

                  7.

                  s tem v zvezi se seznanja s pomisleki iz predhodnih ugotovitev ocene finančnega sektorja EU, ki jo je opravil MDS decembra 2012 in v kateri se priporoča povečanje virov in pristojnosti evropskih nadzornih organov, saj je to potrebno za uspešno izpolnjevanje njihovega mandata, obenem pa tudi povečuje neodvisnost njihovega delovanja;

                  8.

                  na podlagi letnih računovodskih izkazov ugotavlja, da je upravni svet na otvoritveni seji organa 12. januarja 2011 sprejel in odobril glavna finančna pravila ter finančno uredbo organa, da bi mu omogočil izvrševanje njegovih pooblastil kot evropskemu organu;

                  9.

                  ugotavlja, da stroški najema dveh pisarn s skupno površino 1 089 m2 znašajo 1 016 512,64 EUR, in poziva organ, naj zagotovi, da najemnina pisarn in stroški ne bodo prekoračili lokalnih tržnih cen, ter naj si tudi prizadeva, da se bodo pri boljših tržnih razmerah ti stroški znižali;

         Računovodski sistem

                  10.

                  na podlagi letnih računovodskih izkazov ugotavlja (9), da je bilo treba glede na potrebe organa prilagoditi standardno in splošno strukturo proračuna, ki jo je organ sprejel na začetku leta 2011 (ker je bil proračun pripravljen pred prvim letom delovanja, ni bilo predhodnih izkušenj);

                  11.

                  na podlagi računovodskih izkazov opaža, da je organ 10. junija 2011 uvedel računovodstvo na podlagi nastanka poslovnega dogodka (ABAC), računovodski sistem, ki ga uporablja Komisija za proračunsko računovodstvo; poleg tega ugotavlja, da je organ v prehodnem obdobju od 1. januarja do 10. junija 2011 za svoje proračunsko načrtovanje uporabljal orodje, ki temelji na Excelu, in da je bilo v času prehoda pripravljeno poročilo z obveznostmi in plačili, vnesenimi v ABAC;

                  12.

                  ugotavlja, da so plačila, opravljena pred uvedbo sistema ABAC, zabeležena le v prehodnem sistemu, ne pa tudi v sistemu ABAC; ugotavlja, da se vsakič, ko se iz sistema ABAC prikliče poročilo o proračunski porabi in izvrševanju, v Excelovi preglednici ročno združijo podatki, ki v celoti odražajo začetni proračun ter porabo obveznosti in plačil za celotno finančno leto;

                  13.

                  na podlagi letnih računovodskih izkazov ugotavlja, da so od leta 2012 naprej vse finančne transakcije v celoti zabeležene v ABAC;

                  14.

                  na podlagi letnih računovodskih izkazov ugotavlja, da je organ 10. junija 2011 začel uporabljati sistem SAP, ki je neposredno povezan s sistemom ABAC, ki ga uporablja Komisija; poleg tega ugotavlja, da je do tega dne organ uvedel sistem SAGE (10), ki ga je vzpostavil CEBS za finančno računovodstvo, in da je bila 10. junija 2011 pripravljena prehodna bilanca stanja;

                  15.

                  ugotavlja, da je organ 28. avgusta 2011 vzpostavil sistem evidence sredstev, ki ga uporablja Komisija (ABAC Sredstva) za fizično spremljanje posameznih stalnih sredstev (ABAC Sredstva je vključen v računovodski sistem organa); prav tako ugotavlja, da Odbor evropskih bančnih nadzornikov (CEBS) ni imel nobenega sistema za te namene;

                  16.

                  na podlagi letnih računovodskih izkazov ugotavlja (11), da je organ v avgustu in septembru 2011 pripravil fizični inventar stalnih sredstev, ki jih je prejel od Odbora evropskih bančnih nadzornikov, in zaključil, da ni bila opredeljena nobena večja sprememba;

                  17.

                  pozdravlja, da je zunanji revizor Deloitte Consulting (12) potrdil računovodski sistem organa; ugotavlja, da je bil pregled računovodskega sistema organa opravljen novembra 2012;

                  18.

                  na podlagi poročila opaža, da je Deloitte na splošno ugotovil, da je glede na izvedene postopke potrjevanja skladnosti računovodski sistem EBA skladen z merili, ki jih je določila Evropska komisija (GD za proračun); vzpostavljene so že številne notranje kontrole, ki jih EBA redno izvaja, saj je odgovoren za računovodski postopek ter za zagotavljanje dostopa do ključnih elementov infrastrukture IT, v skladu s primeri dobre prakse;

         Obveznosti

                  19.

                  na podlagi letnih računovodskih izkazov ugotavlja, da je organ ob koncu leta 2011 zabeležil 71-odstotno stopnjo izvrševanja proračuna za obveznosti in 59-odstotno za plačila;

                  20.

                  ugotavlja, da stopnja izvrševanja obveznosti za naslov I (odhodki za osebje) znaša 91 % in je usklajena s številom zapolnjenih delovnih mest na dan 31. decembra 2011 (41 od 46 predvidenih delovnih mest v organigramu); ugotavlja tudi, da je stopnja plačil (83 %) nižja predvsem zato, ker nacionalni nadzorni organi z zamudo izdajajo račune za napotene uslužbence; poziva organ, naj organ za podelitev razrešnice obvesti o ukrepih, ki jih je sprejel za odpravo te pomanjkljivosti;

                  21.

                  na podlagi letnih računovodskih izkazov ugotavlja, da je nizka stopnja izvrševanja v naslovu III (odhodki iz poslovanja) predvsem v zvezi s področjem informacijske tehnologije (IT), kar je posledica zaposlovanja potrebnega osebja IT, ki poteka počasneje, kot je bilo pričakovano, pa tudi trajanja postopka oddaje javnih naročil; poziva organ, naj organ za podelitev razrešnice obvesti o ukrepih, sprejetih za povečanje stopnje izvrševanja v naslovu III;

                  22.

                  na podlagi letnega poročila organa opaža (13), da je v letu 2011 uporabljal le nediferencirana sredstva; ugotavlja tudi, da so obveznosti znašale 9 054 030 EUR ali 71 % proračuna za leto 2011, od katerih je bilo plačanih 7 436 217 EUR, 1 617 813 EUR pa je bilo samodejno prenesenih v naslednje leto v skladu s členom 10 finančne uredbe organa;

                  23.

                  z zaskrbljenostjo ugotavlja, da je Računsko sodišče opazilo nizke stopnje obveznosti, zlasti za naslov II (upravni odhodki) (57 %) in naslov III (odhodki iz poslovanja) (46 %), kar je vplivalo na cilje organa na področju IT, ki niso bili v celoti doseženi; poziva organ, naj organ za podelitev razrešnice obvesti o ukrepih, sprejetih za povečanje teh stopenj, saj nizke stopnje izvrševanja kažejo na težave pri načrtovanju in izvajanju proračuna;

                  24.

                  ugotavlja, da je poročilo Računskega sodišča ugotovilo pomanjkljivosti v zvezi s tremi pravnimi obveznostmi, ki so bile prevzete pred proračunskimi obveznostmi (742 000 EUR); poziva organ, naj organ za podelitev razrešnice obvesti o ukrepih, ki jih je sprejel, da bi obravnaval to pomanjkljivost;

         Postopki za oddajo javnih naročil

                  25.

                  na podlagi letnega poročila organa ugotavlja (14), da je bilo leta 2011 začetih več postopkov javnih naročil za blago in storitve; poleg tega ugotavlja, da je organ uporabil obstoječe okvirne pogodbe Komisije, zlasti na področju IT, kjer je začel uporabljati več notranjih sistemov IT, na primer elektronsko pošto in intranet ter platformo IT za zbiranje in analizo podatkov nacionalnih nadzornih organov;

                  26.

                  ugotavlja občuten napredek organa pri posodabljanju postopkov javnih naročil, da bi dosegel skladnost s predpisi Unije o javnih naročilih; ugotavlja, da je bil zaostanek pri odprtih javnih naročilih občutno zmanjšan in da bodo v skladu z organom preostali zaostanki/področja neskladnosti odpravljeni leta 2013; poziva organ, naj spremlja to vprašanje in poroča organu za podelitev razrešnice o doseženem napredku;

                  27.

                  je seznanjen s tem, da so bile odobrene nekatere izjeme pri pravilih o javnem naročanju; vendar ugotavlja, da je število teh bilo leta 2012 veliko nižje kot leta 2011 in da je bila večina področij neskladnosti odpravljena; poziva organ, naj organ za podelitev razrešnice obvesti o nadaljnjih ukrepih, ki jih je sprejel za odpravo te pomanjkljivosti;

         Postopki zaposlovanja

                  28.

                  je seznanjen z ugotovitvijo Računskega sodišča, da mora organ izboljšati preglednost postopka zaposlovanja; poziva organ, naj organ za podelitev razrešnice obvesti o ukrepih, ki jih je sprejel, da bi odpravil to pomanjkljivost; meni, da lahko nekatere določbe kadrovskih predpisov pomenijo znatno upravno breme; zato spodbuja Komisijo, da omogoči določeno stopnjo poenostavitve glede agencij v okviru člena 110 kadrovskih predpisov;

                  29.

                  na podlagi letnega poročila organa opaža (15), da je bilo leto 2011 odločilno leto za organ pri ustanavljanju in širjenju enote za kadrovske zadeve, da bi našel ustrezne vire za nove funkcije in naloge; ugotavlja tudi, da je bilo skupaj izvedenih 33 postopkov zaposlovanja in da se je število uslužbencev organa med 1. januarjem in 31. decembrom 2011 povečalo z 31 na 52, v organu pa so zaposleni uslužbenci 19 narodnosti;

                  30.

                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 17. aprila 2013 (16) o uspešnosti, finančnem poslovodenju in nadzoru agencij.

         (1)  UL C 388, 15.12.2012, str. 60.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 331, 15.12.2010, str. 12.

         (5)  UL L 357, 31.12.2002, str. 72.

         (6)  UL L 331, 15.12.2010, str. 12, člen 62(1).

         (7)  Letni računovodski izkazi za leto 2011, str. 19.

         (8)  Letni računovodski izkazi za leto 2011, str. 18.

         (9)  Letni računovodski izkazi za leto 2011, str. 31.

         (10)  SAGE je računovodski sistem, prilagojen malim in srednjim podjetjem, organizacijam ter institucijam.

         (11)  Letni računovodski izkazi za leto 2011, str. 26.

         (12)  European Banking Authority (EBA), Validation of accounting systems (Evropski bančni organ (EBA), Potrditev računovodskih sistemov), 7.12.2012, Deloitte.

         (13)  Letno poročilo za leto 2011, str. 41.

         (14)  Letno poročilo za leto 2011, str. 36.

         (15)  Letno poročilo za leto 2011, str. 36.

         (16)  Sprejeta besedila, P7_TA(2013)0134 (glej stran 374 tega Uradnega lista).